Na temelju članka 37. točka 4. Zakona o proračunu (NN broj 87/08, 136 /12 i 15/15 ) i članka 46. Statuta općine Privlaka (Službeni glasnik Zadarske županije broj 05/18.) Općinski načelnik Općine Privlaka podnosi Općinskom vijeću Općine Privlaka

prijedlog

**DRUGIH IZMJENA I DOPUNA PROGRAMA**

**javnih potreba socijalne skrbi u**

**Općini Privlaka za 2018. g.**

**I.**

Općina Privlaka Drugim izmjenama i dopunama Programa javnih potreba socijalne skrbi za 2018. godinu pomaže podmirivanju osnovnih životnih potreba socijalno ugroženih, nemoćnih i drugih osoba koje one same ili uz pomoć članova obitelji ne mogu zadovoljiti , te pomoć Udruženjima građana i društvenim organizacijama koje u svom programu naročito njeguju slične aktivnosti.

Financijska sredstva za Program javnih potreba socijalne skrbi Općina Privlaka planira u Drugim izmjenama i dopunama proračuna za 2018. godinu u iznosu od 576.600,00 kn.

Programom javnih potreba socijalne skrbi u Općini Privlaka za 2018. godinu financirat će se slijedeći oblici pomoći građanima i obiteljima:

* jednokratna novčana pomoć građanima i obiteljima 50.000,00 kn
* jednokratna novčana pomoć za novorođeno dijete 150.000,00 kn
* sufinanciranje prijevoza učenika srednjih škola 100.000,00 kn
* stipendije studentima 150.000,00 kn
* tekuće donacije građanima 5.000,00 kn
* sufinanciranje nabavke udžbenika 70.000,00 kn

- pomoć osobama sa invaliditetom 21.600,00 kn

- zdravstvene organizacije 10.000,00 kn

- kapitalna donacija OPG 20.000,00 kn

Programom javnih potreba socijalne skrbi u Općini Privlaka za 2018. godinu financirat će se slijedeća Udruženja građana i društvenih organizacija koje u svom programu njeguju socijalne aktivnosti:

* DDK aktiv Privlaka 20.000,00 kn

**II.**

Socijalno ugroženim građanima i obiteljima na području Općine Privlaka pruža se jednokratna novčana pomoć u novcu sukladno Pravilnikom o utvrđivanju kriterija za ostvarivanje prava na jednokratnu pomoć.

Jednokratna novčana pomoć za novorođeno dijete roditeljima koji imaju prebivalište na području Općine Privlaka isplaćuje se sukladno Odluci općinskog vijeća o isplati jednokratne novčane pomoći za novorođeno dijete.

Učenicima srednjih škola sa područja Općine Privlaka plaćaju se troškovi učeničkih pokaznih autobusnih karata, a sukladno odluci Općinskog načelnika.

Stipendije se isplaćuju studentima koji su ostvarili pravo na stipendiju putem provedenih natječaja za isplatu stipendija, a natječaj se provodi krajem kalendarske godine.

U suradnji sa Općinom Privlaka DDK Aktiv Privlaka tijekom godine organizira akcije dobrovoljnog darivanja krvi, vrši animaciju građana za ovaj humanitarni čin.

**III.**

Druge izmjene i dopune programa javnih potreba socijalne skrbi u Općini Privlaka za 2018. godinu stupaju na snagu danom objave u Službenom glasniku Zadarske županije, a primjenjuje se od 01. siječnja 2018. godine.

**KLASA: 550-01/17-01/03**

**URBROJ: 2198/28-02-18-5**

**Privlaka, 06. kolovoza 2018.g.**

**OPĆINSKI NAČELNIK OPĆINE PRIVLAKA**

**Gašpar Begonja, dipl. ing.**